Berlingske Tidende, 1753-02-02
Da en bondekarl, navnlig Lauriz Jørgensen, ungefær 32 Aar gl., af statur undersættig, bred skuldret, med tykt og mørke brun haar, lidet kop arret, bred pandet, rundagtig i ansigtet, fra Holme gaards strøe-gods i Halsted amt i Lolland beliggende, ventelig i bondeklæder er undviget, efter at han for Compagniets Chef til Hans Majestets tieneste var til soldat præsenteret og kiendt dygtig, saa ombedes alle og enhver, som samme person maatte forekomme, og derom maatte kunde give tilforladelig efterretning, de samme ville lade anholde og give deraf communication paa Naschous posthuus, hvorimod de af godsets eyere kand vente sig en recompence, samt de paagaaende omkostninger erstattede. Foruden de forhen udi Novbr. og Decbr. maaneder afvigte aar bekiendtgjordte Herr. Collecteurer ved det Fyhnske Lotterie saasom: J Kiøbenhavn Msr. Lidemarch logerende paa hiørnet af Kiøbmagergaden og Amager Torv, David Bang, boende paa hiørnet af Østergaden og Jndtegaden, og David Hansen logerende hos Hr. Renteskriver Hansen i Skidenstrædet &c. Er fremdeeles Collectionen for samme Lotterie overdraget til følgende, nemlig: Sr. H. Jensen i Nachschow, Sr. Simon Brøtzleuff i Aalborg, Hr. Byefoged Buchwald i Wordingborg, Hr. Controlleur Engelbret Hansen i Prestøe. J Norge Sr. Christen Buge i Christiansand, Sr. Wincens Stoltenberg i Tønsberg, Sr. Johan Ettersbeck i Ahrendahl, Sr. Povel Kildsøn i Øster=Riisøer, Sr. Peter Dyrhuus i Bergen, Hr. Postmester Holst i Skeen, Hr. Postmester Heegaard. i Kragerøe. J Holsteen Hr. Postmester Grill i Pinneberg Hr. Postmester Otte i Preetz. Med Collectionen paa alle stæder er temmelig avanceret, og da mand med alvorlighed giør sig ald optenkelig umage at see dette prositable Lotterie snarest mueligt completteret, saa bæres ingen tvivl om, at jo samme til den i planen fastsatte tid bliver udtrokken, til hvilken ende liebhaberne paa alle stæder anmedes og invitteres til at participere herudi, og at forsyne sig med de endnu tilbageværende lodder, da trækningsdagen præcise og betimelig saavel til de Herr liebhaberes som samtlige Collecteurers efterretning skal vorde bekiendtgjort. Skulde der ellers findes liebhabere til dette Lotterie paa de stæder hvor ingen Collecteur haves, da vilde samme behage at addressere sig skriftlig til Lotterie=Jnspecteuren Cancellie=Raad Bekker i Odense, som strax skal tilstille dennem de forlangte lodsedler Franco og frie for omkostninger. Til førstkommende Paaske rette fløttetid, bliver udi Hr. Oberste og Hof=Bygmester Eigtmeds gaard bag Børsen til leye at erholde: 1) den anden etage med loftet oven over, af det nye opbygte grundmuurede tver huus, bestaaende af 3de betrokne og gibsede logementer med kakkelovne og et kammer, meget commode for ugifte med tiener; 2) udi side huuset i bagegaarden dets anden etage et kiøkken og et spisekammer; 3) et pakerum 33 og en halv al lang, 13 al bred i første etage ud til vandet, imod det Vestindiske Compagnies plads, hvortil skibe beqvem til los og ladning kand anlegge, item et pak kammer i anden etage; 4) tvende kieldere udi for huuset til gaden, hver med sine indgange, og kand faaes under et eller og separat, nemlig No. 1 og 2 for sig, og No. 3 og 4 for sig hvorom liebhaberne behage at melde sig hos eyeren, og conditionerne nærmere fornemme.